ANALIZA JURIDICA a PROIECTULUI de LEGE privind VACCINAREA 

PERSOANELOR in ROMANIA 

PLx nr.399/2017 


votat cu raport in Comisia de Sanatate a Camerei Deputaţilor la data de 02 martie 2020 


Prezentul document reprezintă analiza juridica efectuata de către subsemnata 
Avocat MARINA-IOANA ALEXANDRU - autor al amendamentelor la acest proiect de 
lege, din anul 2017 si pana in prezent, provenite din partea ONG-urilor care si-au asumat 
semnalarea tutror ne-legalitatilor cuprinse in acest act normativ ce se vrea de către autoritatile 
statului a fi legiferat si care au fost insusite de către toti acei parlamentari responsabili. 

Aceasta analiza este corelata cu argumentele Asociaţiei "MEDICI pentru 
CONSIMTAMANT INFORMAT” expuse in scrisoarea deschisa adresata Comisiei pentru 
Sanatate si Familie a Camerei Deputaţilor , înregistrata anterior şedinţei de raport din data de 
02 martie 2020 (împreuna cu amendamentele mai sus menţionate), cu opiniile unor colegi 
jurişti si raportat la dispoziţiile imperative ale legii fundamentale a României - 
CONSTITUŢIA, Codul Civil, Legea drepturilor pacientului. Codul de etica si deontologie 
medicala, precum si la Tratatele si Convenţiile internaţionale la care Romania a aderat. 

Referitor la proiectul de lege privind „ORGANIZAREA SI FINANŢAREA 
ACTIVITATE DE VACCINARE A PERSOANELOR DIN ROMANIA” ce se doreşte a fi 
adoptat, aduc la cunoştinţa următoarea situaţie de fapt si de drept ce este imperios 
necesar a fi cunoscuta de către toata populaţia tarii, astfel incat sa nu se poata spune ca nu 
s-au ştiut efectele juridice periculoase pe care acest act normativ le produce datorita incalcarii 
drepturilor si libertăţilor omului. 

VACCINAREA, asa cum este definita in proiectul de lege la art.3 pct.o), “este un 
act medical de administrare a unui vaccin”, iar unul dintre principalele obiective ale 
activitatii de vaccinare este “controlul bolilor prevenibile....” - deci este un act medical 
profilactic imunologic. 

Textul proiectului de lege este superficial si incomplet cu privire la “situaţiile 
epidemiologice speciale” si denota o lipsa de discernământ, prin faptul ca nu se precizează 
nici un fel de detaliu despre procedura aplicabila in aceste de situaţii, aceasta lasand loc 
posibilităţii de a se genera multiple abuzuri din partea statului prin autoritatile desemnate 
spre a duce la îndeplinire vaccinarea populaţiei. 

In textul proiectului de lege noţiunea de “Calendar naţional de Vaccinare” nu este 
clarificata, cum un este specificata nici necesitatea informării corecte si c^jgjjfclgte cu privire la 
vaccinare si la riscurile asociate acesteia. « 

Proiectul de lege transformă vaccinarea dintr-un act medical realizat cu scop 
preventiv într-un act administrativ prin care medicul va fi obligat sa administreze 
vaccinuri unui pacient obligat sa le primească , fapt ce altereaza pana la dispariţie relaţia 
medic-pacient. 

Proiectul de lege privind vaccinarea persoanelor în românia încalcă convenţia de 
la Oviedo, codul de deontologie medicală, legea nr. 95/2006 privind reforma în domeniul 
sănătăţii şi legea nr. 46/2003 a drepturilor pacientului. 

CONVENŢIA EUROPEANĂ din 4 aprilie 1997 pentru protecţia drepturilor omului 
şi a demnităţii fiinţei umane faţă de aplicaţiile biologiei şi medicinei, Convenţia privind 
drepturile omului şi biomedicina, cunoscută cu numele scurt de Convenţia de Ia Oviedo. 
România a ratificat această Convenţie în anul 2001. 

Art. 5 din Convenţia de la Oviedo precizează: „ O intervenţie în domeniul sănătăţii nu se 
poate efectua decât după ce persoana vidată si-a daţ consimţământul liber si în cunoştinţă de 

cauză . Această persoană primeşte în prealabil informaţii adecvate în privinţa scopului şi 
naturii intervenţiei, precum şi în privinţa consecinţelor şi riscurilor. Persoana vidată poate în 
orice moment să îsi retragă în mod liber consimţământul ”. 

Art. 2 din aceeaşi convenţie precizează: „Interesul şi binele fiinţei umane trebuie să 
primeze asupra interesului unic al societăţii sau al ştiinţei”. 

Articolul 11 din Codul de Deontologie Medicală : 

Acordarea şi retragerea consimţământului 

(1) Nicio intervenţie în domeniul sănătăţii nu se poate efectua decât după ce persoana vizată şi-a 
dat consimţământul liber şi în cunoştinţă de cauză. 

(2) In aceleaşi condiţii, consimţământul se poate retrage în orice moment de persoana vizată. 

Articolul 4 din Codul de Deontologie Medicală: 

Primordialitatea interesului şi a binelui fiinţei umane 

In toate deciziile cu caracter medical, medicul va trebui să se asigure că interesul şi binele fiinţei 
umane prevalează interesului societăţii ori al ştiinţei. 

Proiectul de lege privind vaccinarea obligatorie a persoanelor în Romania are articole 
care prevăd obligativitatea vaccinării si prezumă consimţământul pentru vaccinare ca 
fiind dat. (art.6, art. 13 si art.21 din proiectul de lege) 

Fiinţa umana este o fiinţa vie care poseda voinţa libera, raţiune si simţire si care are 
dreptul inviolabil si imuabil de a dispune de ea insasi - principiu fundamental care este 
statuat inclusiv prin texte de lege, ceea ce determina imposibilitatea supunerii fiinţei umane la 
un act medical împotriva propriei voinţe. 

Consimţământul pentru nici un tratament nu poate fi prezumat si mai mult 
decât atat este interzis a fi viciiat. 


Din punct de vedere juridic, consimţământul nu se poate prezuma nici macar in 
cazul celor care nu au capacitatea de exerciţiu, deoarece in numele acestora isi exprima 
consimţământul reprezentanţii legali, tutorii si implicit autoritatea tutelara. 


UNICUL moment in care se prezuma ca o persoana si-a dat consimtamntul este 
atunci când, trebuie sa i se salveze viata in urma unui accident biologic sau mecani c extern, 
acesta fiind in stare de inconştienta, dreptul la viata, la integritatfsfizic^/^jî^f^wfiă^şşpanei 
fiind garantat. A ' •' 

Existenta capacitatii de exerciţiu este condiţionată de existenta 
discernământului, care la rândul sau reprezintă aptitudinea psihica a persoanei de a avea 
reprezentarea consecinţelor faptelor si actelor pe care le întreprinde. 

*** A prezuma consimţământul populaţiei, printr-un text de lege si mai ales in 
contextul înfăptuirii unui act medical, inseamna a declara intreaga populaţie a tarii ca 

fiind total lipsita de discernământ, iar pe cale de consecinţa, avand in vedere ca întregul 

bord al conducerii României face parte din populaţia tarii, implica in mod absolut ca 

toti guvernanţii, parlamentarii, conducerile autorităţilor de stat sa fie declarate ca fiind 

lipsite de discernământ !!! 

A SE RETINE !!! Actul medical este un serviciu oferit (nu impus) la solicitarea 
oricărei persoane care cere, aflate in nevoia de a-si proteja starea de sanatate, indiferent daca 
doreşte sa o faca preventiv sau terapeutic, motiv pentru care, consimţământul acesteia 
trebuie sa reprezinte acordul de voinţa informat, liber exprimat, expres, neechivoc si 

neviciiat prin niciuna dintre formele viciului de consimtamant, respectiv eroarea, violenta, 
dolul(viclenia) si leziunea. 

Prin prezentul proiect de lege astfel cum dolosiv a fost “amendat” de către Comisia 
de Sanatate a camerei Deputaţilor, se induce ideea ca se renunţa la sintagma de 
“consimtamant prezumat” fara a se spune ca in realitate pretinsele modificări introduc 
conceptul ascuns de “consimtamant viciiat” al persoanei. 

In acest sens, va solicit sa reţineţi ca următoarele aspecte enunţate mai jos si care 
se regăsesc in prezentul proiect de lege, constituie formele absolute ale viciului de 
consimtamant. respectiv: 

-eroarea = falsa prezentare a realitatii, 

-dolul(viclenia) = inducerea in eroare a unei persoane cu scopul de a o determina sa 
incheie un act (in speţa medical), 

-violenta = ameninţarea unei persoane cu un rau (ex. sancţiunile, coercitia) care-i 
produce o frica ce o determina sa incheie un act (in speţa medical) pe care altfel nu l-ar fi 
incheiat, 

-leziunea = disproporţia vădită de valoare dintre doua prestaţii, 

prin intermediul carora o minoritate legiuitoare a hotarat in numele nostru sa ne smulgă 
consimţământul: 


-prin obligarea la actul medical al vaccinării; 

-prin aplicarea in mod repetat si fara limita a sancţiunilor excesiv de grave si dure ce se 

vor a fi luate împotriva acelor persoane fizice si juridice presupuse ca ar urma sa refuze actul 
medical al vaccinării; 

-prin efectele juridice grave pe care le produc sancţiunile excesive si aplicate in mod 
repetat si fara limita asupra acelor persoane fizice si juridice care refuza actul medical al 
vaccinării; 

-abilitarea autorităţilor de a face campanii de convingere periodic, in vederea vaccinării; 
-crearea unei noi categorii de infractori: părinţii care opteaza sa nu isi vaccineze copilul 
(art.73 din proiectul de lege), in condiţiile in care vaccinarea isasi prezintă riscuri de 
îmbolnăvire sau deces, aspecte menţionate in chiar prezentul proiect de lege, cat si in 
prospectele vaccinurilor; 

-atacul la autoritatea părinteasca si la interesul superior al copilului p rin am enzile 

excesive si invers proporţionale cu fapta părinţilor care refuza vaccinaţ^p ce 
























privează intreaga familie si implicit pe copii de mijloacele elementare de existenta (art.71 din 
proiectul de lege); 

-favorizarea de către statul roman a interesului comercial si economic al companiilor 
producătoare si distribuitoare de vaccinuri prin faptul ca li se da voie neingradit sa 
desfasoare campanii de promovare a vanzarii de vaccinuri, fara obligarea acestora de a 
transmite informaţii corecte si complete cu privire la produsul vândut, respectiv de a fi 
informata populaţia in egala măsură cu “avantajele” cat si cu dezavantajele vaccinurilor ; 
-propaganda furnizorilor de servicii media si audiovizual care prin lege vor avea obligaţia 
de a promova gratuit campaniile de vaccinare al Ministerului Sanatatii aflat in parteneriat cu 
companiile producătoare si distribuitoare de vaccinuri (art.77 din proiectul de lege); 
-omisiunea obligaţiei furnizorului de serviciu medical de vaccinare de a informa in 
condiţii etice de neutralitate si imparţialitate, corect si complet persoana care se vaccinează, 
cu privire la raportul risc-beneficiu pentru fiecare vaccin si de a pune la dispoziţia acesteia a 
prospectului substanţei vaccinale ce conţine compoziţia vaccinurilor, reacţii adverse 
postvaccinale si contraindicaţii; 

-omisiunea obligaţiei furnizorului de serviciu medical de vaccinare de a efectua o 
anamneza familiala detaliata precum si o evaluare completa (inclusiv cu analize imunologice) 
a persoanei supuse vaccinării, anterior efectuării acestei proceduri; 

-omisiunea obligaţiei furnizorului de serviciu medical de vaccinare de a-si asuma in scris 
- ianinte de efectuarea actului medical al vaccinării - inregistrarea si de a raporta toate 
efectele adverse ale vaccinului administrat suportate si relatate de către persoana vaccinata, 
indiferent de momentul survenirii in timp a acestui efect fata de momentul vaccinării, in 
condiţii de totala confidenţialitate si fara teama de consecinţe punitive precum cele de la 
art.59 din acest proiect; 

-omisiunea obligaţiei medicului vaccinator de a răspunde civil si penal, inclusiv pentru 
acoperirea tuturor cheltuielilor ocazionate pacientului in cazul survenirii unor efecte adverse, 
daca nu a informat corect si complet astfel incat subiectul vaccinării sa poata decide liber si 
neviciiat; 

-omisiunea obligaţiei răspunderii civile si penale a producătorilor de vaccinuri, a 
importatorilor, a distribuitorilor, a decidentilor si a tuturor persoanelor si entităţilor implicate 
in activitatea de vaccinare a persoanelor; 

-infiintarea GTCAV (art.37-38 din proiectul de lege) ca un fel de jandarm sanitar ce urmeaza 
sa limiteze decizia profesionala a medicului vaccinator, incalcandu-se astfel principiul 
independentei profesionale a medicului, principiu care ii permite acestuia sa recomande 
doar acele tratamente medicale care slujesc cel mai bine interesului si stării de sanatate a 
pacientului; 

-sancţionarea medicilor care pe baza studiilor efectuate, cu prorie conştiinţa, in 
conformitate cu normele deontologice, isi exprima liber parerea despre vaccinuri (art.60 
din proiectul de lege); 

-răspunderea ( deci nu decizia) părintelui de a prezenta copilul la vaccinarea obligatorie, 

fara anamneza familiala detaliata precum si o evaluare completa (inclusiv cu analize 
imunologice), anterior vaccinării, si fara o informare corecta si completa pro si contra 
vaccinare; 

-prevederile cu privire la raportarea copiilor nevaccinati, condiţionarea accesului 
acestora la sistemul de invatamant in funcţie de situaţia vaccinala si crearea premiselor 
discriminării acestora in colectivitati(art.62-66 din proiectul de lege); 

-acuzarea părinţilor de neglijenta medicala daca nu doresc sa isi vaccineze copilul 

(art.66 pct.e) din proiectul de lege), fara a se tine cont ca aceştia sunt factorul de decizie daca 

copilul urmeaza sau nu a fi vaccinat, la recomandarea medicului care consulta i 

-prezumarea consimţământului la actul medical obligatoriu, de a fi vaccinat, fara 
anamneza familiala detaliata precum si o evaluare completa (inclusiv cu analize 
imunologice), anterior vaccinării, si fara o informare corecta si completa pro si contra 
vaccinare; 

-ingreunarea procesului de obţinere a eventualelor despăgubiri pentru vatamarea 
postvaccinala prin birocratizare, in defavoarea evidenta a pacientului; 

-omisiunea obligării Ministerului Sanatatii la intocmirea unui plan de predictibilitate 
bugetara cu privire la sumele pentru decontarea investigaţiilor si analizelor medicale 
efectuate inainte de vaccinare, in baza solicitării medicului care consulta pacientul, precum si 
cu privire la sumele necesare pentru despăgubirea persoanelor vatamate de vaccinare (art.28 
din proiectul de lege); 

-obligarea angajatorului la achitarea costurilor vaccinurilor pentru angajaţii sai si 
sancţiunile pentru refuz, in condiţiile in care acesta, oricum este obligat prin lege la plata 
contribuţiei privind asigurările de sanatate ale salariaţilor (art.35 si 71 din proiectul de lege); 

Proiectul de lege îngrădeşte exprimarea opiniei profesionale a medicilor, 
asistenţilor medicali şi farmaciştilor. 

Practic, personalul medico-sanitar este indirect descurajat să recunoască şi să raporteze 
eventualele reacţii adverse postvaccinale, fiind ameninţat să se supună obligativităţii vaccinării. 
(Art.59 coroborat cu art.71 din proiectul de lege). 

Proiectul de lege limitează independenţa profesională a medicului, birocratizează 
procesul de stabilire a reacţiilor adverse postvaccinale şi a contraindicaţilor la 
vaccinare. (Art.10 din proiectul de lege) 

Recomandarea medicului care consulta pacientul/copilul, care deţine toate 
informaţiile cu privire la acesta si care are competenta exclusiva de a certifica contraindicatia 
la vaccinare, este anulata si înlocuita de către certificarea realizata de Comisia 
Judeţeană de Vaccinare de pe raza teritoriala a domiciliului pacientului/copilului.(art.22 din 
proiectul de lege) 

Tipurile de reacţii adverse postvaccinare si masurile compensatorii se vor stabili 
prin Hotărâre a Guvernului (art.10 pct.2 din proiectul de lege) si reprezintă practic o 
metodă prin care Guvernul va alege aleator un mic număr de reacţii adverse pe care le va 
considera eligibile pentru eventuale despăgubiri băneşti, ignorându-le pe toate celelalte. 

Confirmarea reacţiilor adverse postvaccinale este data in sarcina unor comisii 
judeţene, infiintate prin aceasta lege, ca si Comisii Consultative ale Ministerului Sanatatii. 

Aceste Comisii Consultative ale Ministerului Sanatatii, denumite Grupul Tehnic de 
Coordonare a Activităţilor de Vaccinare (GTCAV) urmează a fi remunerate de la bugetul 
de stat in paralel cu structurile abilitate, deja existente (art.28 pct.d) din proiectul de lege). 

Grupul Tehnic de Coordonare a Activităţilor de Vaccinare (GTCAV) se infiinteaza ca 
un fel de jandarm sanitar ce urmează sa limiteze decizia profesionala a medicului 
vaccinator, incalcandu-se astfel principiul independentei profesionale a medicului statuat 
prin art.6 al Codului de etica si deontologie medicala cares pune asa:” medicul este dator sa 
stăruie si sa isi apere independenta profesionala, fiind interzisa orice determi nare-a. ac tului 
medical ori a deciziei profesionale de retiuni de rentabilitate econonjâ^j^M^^^fiin 
administrativ". . <^* 

Este prevăzută superficial doar posibilitatea acordării unor eventuale despăgubiri 
persoanelor vatamate de reacţiile adverse postvaccinale cu condiţia sa fie dovedita relaţia 
de cauzalitate dintre vaccinul administrat si starea ulterioara a pacientului (art.10 din 
proiectul de lege). 

Medicului care consulta pacientul/copilul, prin incalcarea principiului autonomiei 
profesionale, i se ia dreptul si competenta la diagnosticarea reacţiilor adverse 
postvaccinale si la stabilirea relaţiei de cauzalitate dintre vaccinul administrat si starea 
ulterioara a pacientului (ca si in cazul contraindicatiilor la vaccinare), acest act fiind dat in 
competenta GTCAV , fapt care conduce inevitabil la ingreunarea procesului de obţinere a 
eventualelor despăgubiri pentru vatamarea postvaccinala prin birocratizare, in defavoarea 
evidenta a pacientului, (art.10 pct.3 din proiectul de lege) 

Prezentul proiect de lege conţine o serie de masuri de constrângere si sancţiuni 

(art.71-73 din proiectul de lege) daca persoana adulta sau părinţii copiilor refuza vaccinarea. 

Prezentul proiect de lege pune semnul egal si induce confuzia intre decizia părintelui 
de a alege sau nu vaccinarea copiilor si neglijarea copiilor de către părinţi. 

Orice persoana are DREPTUL, nu obligaţia, sa acceseze serviciile puse la dispoziţie 
de către stat, in vreme ce statul are OBLIGAŢIA de a le furniza si de a le oferi acces 
cetăţenilor la aceste servicii, in schimbul contribuţiilor plătite de aceştia la bugetul de stat. 

Prezentul proiect de lege prevede obligaţii si sancţiuni excesive si abuzive doar 
pentru populaţie - adulţi si copii ce urmeaza a fi supusi fara discernământ si in masa la 
un act medical obligatoriu pentru care, tot prin textul de lege, se presupune ca aceştia si-au 
dat consimţământul. 

Aceasta inseamna incalcarea dreptului si libertăţii persoanei de a dispune de ea insasi, 
in cazul adulţilor, iar in cazul copiilor, se incalca dreptul părintelui de a proteja interesul 
superior al copilului, prin obligaţiile ce-i revin de a asigura copilului o dezvoltare fizica 
normala, veghind asupra sanatatii acestuia. 

Prezentul proiect de lege nu conţine nici o prevedere imperativa prin care sa se 
impună ca autorităţile competente desemnate spre a duce la îndeplinire vaccinarea 
populaţiei, sa fie obligate sa efectueze procedurile si investigaţiile de specialitate pentru 
testarea imunităţii fiecărui subiect in parte ce urmeaza a fi vaccinat, anterior vaccinării, 
pe cheltuiala exclusiva a statului , in condiţiile in care acesta (statul) impune obligarea 
populaţiei la vaccinare in masa. 

Actul medical al vaccinării ar trebui sa fie făcut exclusiv in funcţie si raportat la 
rezultatele testelor imunologice. 

Nu se tine cont de faptul ca fiecare fiinţa umana este unica, cu propriile 
particularităţi biologice, patologice, psihologice, emotional-afective, etc. 

Prezentul proiect de lege nu conţine nici o garanţie suficientă şi/sau rezonabilă 
împotriva riscurilor sau reacţiilor adverse ale vaccinării. 

Astfel riscul vătămării corporale si a stării de sanatate a persoanelor ^efjpin ent, daca 
acestea, la momentul vaccinării, nu au cunoştinţa de existenta unor afeo^^^fri ’^Nml lor, 













pentru care vaccinarea este total interzisa, conform studiilor publice de specialitate la nivel 
mondial. 

Prezentul proiect de lege nu conţine nici o prevedere imperativa prin care sa se 
impună ca producătorii de vaccinuri, transportatorii si distribuitorii de vaccinuri, medicii si 
autoritatile competente desemnate spre a duce la indeplinire vaccinarea populaţiei, sa fie 
obligate sa răspundă in vreun fel in cazul vătămărilor suferite de pacienţii care prezintă reacţii 
adverse postvaccinale. 

Practic, prin prezentul proiect de lege ce se doreşte a fi legiferat, statul nu are nici 
o obligaţie si nu isi asuma responsabilitatea in nici un fel in caz de vatamare corporala 

si/sau deces al pacientului . 

Prin prezentul proiect de lege se favorizează interesul comercial si economic al 
companiilor producătoare si distribuitoare de vaccinuri prin faptul ca li se da voie 
neingradit sa desfasoare campanii de promovare a vanzarii de vaccinuri, fara menţiunea 
clara si expresa a modului de transmitere a informaţiilor, ceea ce presupune o informare a 
populaţiei exclusiv cu efectele “benefice” ale produsului vândut, prin omiterea 
contraindicatiilor si a efectelor adverse cauzatoare de prejudicii, fapt ce constituie un factor 
garantat de viciu de consimtamant al consumatorului de vaccin.(art.ll din proiectul de 
lege) 


Prin prezentul proiect de lege furnizorii de servicii media si audiovizual au 
obligaţia sa promoveze gratuit campaniile de vaccinare al Ministerului Sanatatii (art.77 
coroborat cu art.ll din proiectul de lege) care este in parteneriat cu companiile 
producătoare si distribuitoare de vaccinuri. 

In concluzie, prin obligarea la vaccinarea in masa si fara discernământ din partea 
autoritatilor de specialitate abilitate, a persoanelor din Romania, precum si prin sancţiunile 
aplicate persoanelor fizice, juridice si părinţilor care refuza vaccinarea, deşi aparent, la nivel 
declarativ, scopul prezentei legi este acela de a “asigura dreptul la sanatate individuala si 
colectiva”, in fapt, prin insasi cuprinsul ei se incalca in mod flagrant dreptul pretins a fî 
aparat. 

Pe langa viciierea consimţământului in aproape tot cuprinsul textului de proiect de 
lege, sunt incalcate drepturile si libertăţile fundamentale ale cetăţeanului, statuate in 
Constituţia României, după cum urmeaza : 

Art.22 -(pct.l)Dreptul la viata si la integritate fizica si psihica ale persoanei sunt garantate. 
Art.23 - (pct.l)Libertatea individuala si siguranţa persoanei sunt inviolabile. 

Art.24 - (pct.l)Dreptul la aparare este garantat. 

Art.26 - (pct.2)Dreptul persoanei de a dispune de ea insasi. 

Art.29 - Libertatea conştiinţei (pct.l) - ....nimeni nu poate fi constrains sa adopte o 
opinie....contrar convingerilor sale. (pct.2) Libertatea conştiinţei este garantata. 

(pct.6)Parintii sau tutorii au dreptul de a asigura, potrivit propriilor convingeri, educaţia 
copiilor minori a căror răspundere le revine. 

Art.30 - (pct.l) Libertatea de exprimare a gândurilor, a opiniilor sau a credinţelor şi 
libertatea creaţiilor de orice fel, prin viu grai, prin scris, prin imagini, prin su^uif^Mţcprin alte 
mijloace de comunicare în public, sunt inviolabile. / r jf 













Art.31 - (pct.l) Dreptul persoanei de a avea acces la orice informaţie de interes public nu 
poate fi îngrădit. 

(pct.2) Autorităţile publice, potrivit competenţelor ce le revin, sunt obligate să asigure 
informarea corectă a cetăţenilor asupra treburilor publice şi asupra problemelor de interes 
personal. 

(pct.4) Mijloacele de informare în masă, publice şi private, sunt obligate să asigure 
informarea corectă a opiniei publice. 

Art.32 - (pct.l) Dreptul la invatatura este asigurat prin.... 

Art.34 - (pct.l) Dreptul la ocrotirea sanatatii este garantat. 

Art.48 - Familia (pct.l)....părinţii au dreptul si indatorirea de a asigura creşterea, educaţia si 
instruirea copiilor. 

Coroborate cu: 

LEGEA 272/2004 privind protecţia şi promovarea drepturilor copilului 

Art.2 pct. (2) Interesul superior al copilului se circumscrie dreptului copilului la o dezvoltare 

fizica si morala normala, la echilibru socioafectiv si la viata de familie. 

(3) Principiul interesului superior al copilului este impus inclusiv in legătură cu drepturile si 
obligaţiile ce revin părinţilor copilului, altor reprezentanţi legali ai sai, precum si oricăror 
persoane carora acesta le-a fost plasat in mod legal. 

(4) Principiul interesului superior al copilului va prevala in toate demersurile si deciziile care 
privesc copiii, intreprinse de autoritatile publice si de organismele private autorizate, precum 
si in cauzele soluţionate de instanţele judecătoreşti. 

(5) Persoanele prevăzute la alin. (4) sunt obligate sa implice familia in toate deciziile, 
acţiunile si masurile privitoare la copil si sa sprijine îngrijirea, creşterea si formarea, 
dezvoltarea si educarea acestuia in cadrul familiei. 

Art.5 pct.2 - răspunderea pentru creşterea si asigurarea dezvoltării copilului revine in primul 
rând părinţilor; 

Pct.4 - intervenţia statului este complementara 

CODUL CIVIL : Conţinutul autorităţii părinteşti este prevăzut de dispoziţiile imperative 
ale art.487 din Codul Civil, care spune : “Părinţii au dreptul si indatorirea de a creste 
copilul, ingrijind de sanatatea si dezvoltarea lui fizica, psihica si intelectuala, de educaţia, 
invatatura si pregătirea profesionala a acestuia, potrivit propriilor lor convingeri, 
insusirilor si nevoilor copilului; ei sunt datori sa dea copilului orientarea si sfaturile 
necesare exercitării corespunzătoare a drepturilor pe care legea le recunoaşte acestuia”. 

In ceea ce priveşte intervenţiile medicale asupra unei persoane . Codul Civil, la 
art. 67, dispune imperativ ca „nici o persoană nu poate fi supusă experienţelor, testelor, 
prelevărilor, tratamentelor sau altor intervenţii în scop terapeutic ori în scop de cercetare 
ştiinţifică decât în cazurile şi în condiţiile expres şi limitativ prevăzute de lege. ” 

LEGEA nr. 24/2000privind normele de tehnică legislativă pentru elaborarea 
actelor normative ; 

TRATATUL PRIVIND FUNCŢIONAREA UNIUNII EUROPENE referitoare la 
protecţia sănătăţii umane şi dreptul la respectarea statutului, identităţii religioase si 
cofesionale a bisericilor, asociaţiilor si comunităţilor creştine. 

DECLARAŢIA UNIVERSALĂ A DREPTURILOR OMULUI cu privire la dreptul 
la viaţă şi libertate, dreptul la protecţia vieţii personale şi de familie împotriva oricăror 
imixtiuni arbitrare, dreptul la libertatea gândirii, de conştiinţă şi de religie dreţj^p&^^^Satea 
opiniilor şi exprimării; ✓ 4r > 

CONVENŢIA PENTRU APĂRAREA DREPTURILOR OMULUI ŞI 
LIBERTĂŢILOR FUNDAMENTALE referitoare la dreptul la viaţă, dreptul la libertate, 
dreptul la respectarea vieţii private şi de familie, dreptul la libertatea de gândire, de conştiinţă 
şi de religie şi dreptul la libertatea de exprimare; 

CARTA DREPTURILOR FUNDAMENTALE ALE UNIUNII EUROPENE 
referitoare la dreptul la viaţă, dreptul la integritatea persoanei, dreptul la libertate, dreptul la 
respectarea vieţii private şi de familie, dreptul la libertatea de gândire, de conştiinţă şi de 
religie, dreptul la libertatea de exprimare, drepturile speciale ale copilului. 

CONVENŢIA CU PRIVIRE LA DREPTURILE COPILULUI referitoare la dreptul 
inerent la viaţă, dreptul la libertatea de opinie, dreptul la libertatea de gândire, conştiinţă şi 
religie, dreptul la protecţia copilului împotriva oricăror forme de violenţe şi vătămări; 

TRATATUL PRIVIND UNIUNEA EUROPEANĂ referitoare la respectarea 
libertăţilor şi drepturilor omului, protecţia specială a drepturilor copilului. 

Nu pentru ideea vaccinării se ridica opoziţia, ci efectiv datorita faptului ca decizia 
omului de a se vaccina sau nu, in totala si reala cunoştinţa de cauza, este un act de 
dispoziţie personal care priveşte existenta si integritatea fizica a acestuia, conferindu-i 
dreptul inviolabil si inalienabil Ia viata si sanatate. 


Avocat MARINA-IOANA ALEXANDRU 
/] 



r 


Page 9 





